ທ່ານຊາຣິຟ ກັບຄືນ ສູ່ປາກິສຖານ ຂະນະທີ່ ຕຳຫຼວດ ຈັບກຸມ ພວກສະໜັບສະໜູນ
ຕຳຫຼວດ​​ປາ​ກິ​ສຖານ ມີລາຍງານວ່າ​ ໄດ້​ຈັບກຸມ​ ພວກ​ສະໜັບສະໜູນ ​ອະດີ​ດນາຍົກລັດຖະມົນຕີ ທ່ານ​ນາວາ​ສ ຊາຣິ​ຟ ທີ່​ມີກຳນົດ ຈະ​ກັບ​ຄືນ​ປະ​ເທດ​ ພ້ອມກັບ​ລູກ​ສາວ​ຂອງ​ທ່ານ ທີ່ເປັນທາຍາດທາງການ​ເມືອງ.
ຕຳຫຼວດປາກິສຖານ ມີລາຍງານວ່າ ໄດ້ຈັບກຸມພວກສະໜັບສະໜູນອະດີດນາ ຍົກລັດ ຖະມົນຕີ ທ່ານນາວາສ ຊາຣິຟ ນຶ່ງມື້ກ່ອນທີ່ທ່ານມີກຳນົດຈະກັບຄືນປະເທດ ກັບລູກ ສາວຂອງທ່ານ ຊຶ່ງເປັນທາຍາດທາງການເມືອງ ທ່ານນາງມາຣີອຳ ນາວາສ ຊຶ່ງທັງສອງ ທ່ານ ຕ່າງກໍປະເຊີນໜ້າ ການຖືກຈັບ ບັນດາສະມາຊິກພັກສັນນິບາດມຸສລິມ-ແອນປາກິສຖານ (PML-N) ຂອງທ່ານຊາຣິຟ ກ່າວວ່າ “ການປາບປາມຄັ້ງໃຫຍ່” ເພື່ອຂັດຂວາງບໍ່ໃຫ້ຜູ້ຄົນ ຈັດແຈງການເຕົ້າໂຮມ ເພື່ອຕ້ອນຮັບຂະໜາດໃຫຍ່ ແກ່ທ່ານຊາຣິຟ ໃນນະຄອນລາຮໍ ບ່ອນທີ່ທ່ານຈະໄປ ເຖິງ ໃນວັນສຸກມື້ນີ້ ພ້ອທກັບລູກສາວຂອງທ່ານ ໂດຍຖ້ຽວ ບິນໂດຍສານ ພວກເຈົ້າໜ້າທີ່ໃນແຂວງປັນຈາບ ທີ່ມີນະຄອນລາຮໍເປັນເມືອງຫຼວງນັ້ນ ກ່າວວ່າ ຕົນ ຍັງບໍ່ທັນໄດ້ສັ່ງໃຫ້ມີການປາບປາມເທື່ອ ເຖິງແມ່ນມີລາຍງານວ່າຕຳຫຼວດໄດ້ ກ່າວວ່າ ເຂົາເຈົ້າໄດ້ປະຕິບັດການຈັບກຸມ ທີ່ບໍ່ຮູ້ຈຳນວນ ໃນຄວາມພະຍາຍາມເພື່ອຫຼີກຫຼ່ຽງບໍ່ ໃຫ້ເກີດ ຄວາມບໍ່ສະຫງົບຢູ່ໃນເມືອງດັ່ງກ່າວ ກ່ອນການໄປເຖິງຂອງທ່ານຊາຣິຟ ສານຕໍ່ຕ້ານການສໍ້ລາດບັງຫຼວງ ໃນວັນສຸກແລ້ວນີ້ ໄດ້ຕັດສິນລົງໂທດແບບລັບຫຼັງ ໃຫ້ ອະດີດນາຍົກລັດຖະມົນຕີ ແລະ ລູກສາວຂອງທ່ານ ຈຳຄຸກເປັນເວລາ 10 ປີແລະເຈັດປີຕາມລຳດັບ ທີ່ບໍ່ສາມາດໃຫ້ການອະທິບາຍວ່າ ເຂົາເຈົ້າໄດ້ເງິນມາຈາກໃສໃນການຊື້ຊັບ ສິນລາແພງ ຢູ່ໃນນະຄອນຫຼວງລອນດອນ ທ່ານຊາຣິຟໄດ້ຢູ່ໃນນະຄອນຫຼວງລອນດອນ ພ້ອມດ້ວຍພວກລູກຂອງທ່ານ ເພື່ອເບິ່ງແຍງພັນລະຍາຂອງທ່ານ ທີ່ກຳລັງປິ່ນປົວໂຣກ ມະເຮັງ ທ່ານຊາຣິຟໄດ້ປະນາມການຕັດສິນວ່າເປັນເລື້ອງການເມືອງ ແລະກ່າວຫາການເປັນ ພັນທະມິດລັບລະຫວ່າງພວກທະຫານ ແລະພະແນກຍຸຕິທຳ ທີ່ພະຍາຍາມກຳຈັດບໍ່ໃຫ້ທ່ານຫລິ້ນການເມືອງແລະທຳລາຍກຽດສັກສີຂອງພັກມຸສລິມປາກິສ ຖານ- ແອນ (PLM-N) ຂອງທ່ານ ໃຫ້ສະໜັບສະໜູນຜູ້ທີ່ຄາດວ່າຈະຊະນະໃນ ການເລືອກ ຕັ້ງແຫ່ງຊາດຂອງປາກິສຖານ ທີ່ຈະມີຂຶ້ນໃນວັນທີ 25 ກໍລະກົດຈະມາເຖິງນີ້ ບັນດາຜູ້ສະໝັກຂອງພັກ PLM-N ຍັງໄດ້ກ່າວຫາ ອົງການສືບລັບປາກິສຖານ ISI ວ່າ ກຳລັງກົດດັນ ແລະຂົ່ມຂູ່ເຂົາເຈົ້າໃຫ້ຫັນປ່ຽນຄວາມຈົງຮັກພັກດີ ແລະໃຫ້ລົງແຂ່ງຂັນ ໃນຖານະຜູ້ສະໝັກອິດສະຫຼະ ໂຄສົກຄົນນຶ່ງຂອງຄະນະກຳມາທິການເລືອກຕັ້ງອິດສະຫຼະປາກິສຖານ ທີ່ດູແລການ ປ່ອນບັດ ໄດ້ຮຽກຮ້ອງໃຫ້ບັນດາຜູ້ສະໝັກໃນວັນພະຫັດວານນີ້ ໃຫ້ພາກັນໄປຈົດ ທະບຽນ ການຮ້ອງຮຽນຂອງເຂົາເຈົ້າ ໃນກໍລະນີທີ່ຖືກຂົ່ມຂູ່